
REFERAT
privind aprobarea cererii de finanţare şi a cheltuielilor aferente proiectului „ Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 350 de euro/lună”

	În vederea respectării priorităţilor europene şi naţionale, Primăria Municipiului Timişoara a demarat procedura pentru elaborarea proiectelor finanţate în cadrul Programului Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.2. „Sprijinirea investiţiilor în eficienţa energetică a blocurilor de locuinţe”, respectiv a cererilor de finanţare aferente acestor proiecte.
Având în vedere prevederile Ghidului solicitantului, pentru proiectele care solicită finanţare în cadrul Axei prioritare 1 a Programului Operaţional Regional (POR) 2007-2013, „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.2. „Sprijinirea investiţiilor în eficienţa energetică a blocurilor de locuinţe”, un proiect poate fi considerat eligibil şi conform, adică poate fi co-finanţat din Fondul European de  Dezvoltare (FEDR), dacă îndeplineşte toate criteriile impuse de ghid.
În conformitate cu Secţiunea II din Ghidul solicitantului – cap.II.1.2 Criteriile privind conformitatea administrativă şi eligibilitatea cererii de finanţare şi a proiectelor individuale ce o compun, este necesară aprobarea cererii de finanţare şi a cheltuielilor aferente, prin Hotărâre a Consiliului Local.
Drept urmare, propunem aprobarea cererii de finanţare, Anexa nr.1, necesare realizării proiectului „Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 350 de euro/lună”, având un buget total în cuantum de 20.673.034,10 lei. 
De asemenea, propunem co-finanţarea proiectului cu suma de 8.091.232,68 lei, reprezentând cota de 20% din costurile eligibile, finanţarea tutror costurilor neeligibile inclusiv cele suplimentare, conform Anexei nr.2 şi asigurarea resurselor financiare necesare implementării optime a proiectului, în condiţiile rambursării/decontării ulterioare a cheltuielilor din fonduri europene.
Primarul Municipiului Timişoara, este persoana mandatată să semneze contractul de finanţare a proiectului " Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 350 euro/lună"

